paragraph_text: 15. Afričko prvenstvo u atletici održano je od 9. do 13. kolovoza 2006. godine u mjestu Bambous u Mauricijusu na Stadionu Germain Comarmond. To je bilo drugo Afričko prvenstvo u atletici kojem je domaćin bio Mauricijus, prvo je bilo 1992. Na natjecanju je sudjelovalo 438 atletičara iz 42 afričke države u 44 atletske discipline. Najviše odličja na prvenstvu osvojila je Južnoafrička Republika s 27 odličja (10 zlatnih, 11 srebrnih i 5 brončanih).